Ցզյուցյուան

**Ցզյուցյուան** (չին. կառ. 酒泉, փինյին Jiǔquán, բառացիորեն՝ «գինու աղբյուր»), Քաղաքային շրջան Գանսու նահանգում, ՉԺՀ։

## Աշխարհագրություն
### Կլիմա




## Պատմություն
Հո Ցյույբինի կողմից հոների ջախջախումից և այդ հողերը Հան կայսրության կազմում ներառելուց հետո, մ.թ.ա. 121 թվականին կազմավորվել է Ցզյուցյուանի շրջանը (酒泉郡): Լեգենդը պատմում է, որ կայսեր կողմից հոների նկատմամբ տարած հաղթանակի համար ստացված գինին Հո Ցյույբինը լցրել է տեղի աղբյուրի մեջ, որպեսզի այդ գինու համը կարողանան համտեսել իր բոլոր զինվորները, և այդ ժամանակից ի վեր այդ վայրերըը կոչվեցին «գինու աղբյուր»:

Սույ կայսրության ժամանակ, 602 թվականին, Գանչժոուի շրջանից առանձնացվել է Սուչժոուի մարզը (肃州):

618 թվականին այս հողերը հայտնվեցին Լի Գուեյի կողմից ստեղծված կարճ կյանք ունեցող Լյան պետության կազմում, իսկ 619 թվականից մտան Թան կայսրության կազմի մեջ։

742 թվականին Սուչժոուի մարզը վերանվանվել է Ցզյուցյուանի շրջան, սակայն 752 թվականին նորից դարձաել է Սուչժոուի մարզ։

766 թվականին այս հողերը հայտնվեցին տիբեթցիների վերահսկողության տակ, սակայն 851 թվականին նորից վերադարձվեցին Թան կայսրության կազմի մեջ։

Հետագայում Սուչժոուի մարզը հայտնվել է ույգուրական իդիկուտության կազմում, այնուհետև՝ տանգուտական Արևմտյան Սյա պետության կազմում, որը 1227 թվականին ոչնչացվել է մոնղոլների կողմից։ Մոնղոլների տապալումից և Չինական Մին կայսրության իշխանության հաստատումից հետո այս վայրերում տեղակայվեց Սուչժոուի պահակախումբը (肃州卫): Ցին կայսրության ժամանակ Սուչժոուի մարզը վերածվել է «անմիջականորեն կառավարվողի» (սկսվել է ենթարկվել անմիջապես Գանսու նահանգի իշխանություններին՝ շրջանային վարչությունը շրջանցելով)։ Չինաստանում Սինհայական հեղափոխությունից հետո իրականացվել է վարչական բաժանման բարեփոխում, և մարզերը վերացվեցին։

1949 թվականին կազմավորվել է Ցզյուցյուանի հատուկ շրջանը (酒泉专区), որը բաղկացած էր 6 գավառներից։ 1950 թվականին լուծարված Չժանյեի հատուկ շրջանի կազմից Ցզյուցյուանի հատուկ շրջանին փոխանցվել է ևս երկու գավառ, գումարած Ցզյուցյուանի հատուկ շրջանի կազմում ստեղծվեց Սուբեյի ինքնավար շրջանը։ 1953 թվականին Սուբեյի ինքնավար շրջանը վերանվանվել է Սուբեյ-Մոնղոլական ինքնավար շրջանի։ 1955 թվականին Ցզյուցյուանի հատուկ շրջանը և Ուվեյի հատուկ շրջանը միավորվեցին Չժանյեի հատուկ շրջանում (张掖专区), սակայն 1961 թվականին Ցզյուցյուանի հատուկ շրջանը վերստեղծվել է։ 1970 թվականին Ցզյուցյուանի հատուկ շրջանը վերանվանվել է Ցզյուցյուանի շրջանի (酒泉地区):

2002 թվականի հունիսի 18-ին Չինաստանի Ժողովրդական Հանրապետության Պետական խորհրդի որոշմամբ Ցզյուցյուանի շրջանը և Ցզյուցյուան քաղաքային գավառը լուծարվեցին, և ձևավորվել է Ցզյուցյուան քաղաքային շրջանը. նախկին Ցզյուցյուան քաղաքային գավառը ավելացվել է Սուչժոու շրջանի կազմում։

## Վարչատարածքային բաժանում
Ցզյուցյուան քաղաքային շրջանը բաժանված է 1 շրջանի, 2 քաղաքային գավառի, 2 գավառի, և 2 ինքնավար գավառի.

## Տնտեսություն
մինի|448x448փքս|China Telecom-ի գրասենյակ
Ցզյուցյուանը սոխի մշակման, վերամշակման և արտահանման Չինաստանի խոշորագույն կենտրոնն է, ինչպես նաև թարմ և սուբլիմացված սոխի բաշխման կենտրոն։ Արևի տակ երկար մնալու և ցերեկային ու գիշերային ջերմաստիճանների մեծ տարբերության պատճառով Ցզյուցյուանի սոխը ունի ծծմբի բարձր պարունակություն և հագեցած կծու համ։ Շրջանն իր արտադրանքն արտահանում է Ճապոնիա, Հարավային Կորեա, Վիետնամ և այլ երկրներ։.

Բացի այդ, Ցզյուցյուանը սերմնաբուծության, բանջարեղենի և մրգերի մշակման, ցամաքային հողմային էներգիայի սարքավորումների արտադրության խոշոր կենտրոն է: 2024 թվականի դրությամբ այստեղ արտադրվել է երկրում արտադրված դդմազգիների սերմերի 50%-ը և ծաղիկների սերմերի 70%-ը:

## Տրանսպորտ
* Լանչժոու-Սինծյան երկաթուղի
* Գոդաո 312

## Ծանոթագրություններ

## Գրականություն
* 

Կատեգորիա:Անավարտ հոդվածներ
Կատեգորիա:Անավարտ հոդվածներ աշխարհագրության մասին
Կատեգորիա:Աշխարհագրություն
Կատեգորիա:Մ.թ.ա. 111
Կատեգորիա:Մ.թ.ա. 2-րդ դարի հիմնադրումներ
Կատեգորիա:Մետաքսի ճանապարհ
Կատեգորիա:Մետաքսի ճանապարհի բնակավայրեր
Կատեգորիա:Չինաստան
Կատեգորիա:Չինաստանի Ժողովրդական Հանրապետություն
Կատեգորիա:Չինաստանի քաղաքային շրջաններ
Կատեգորիա:Չինաստանի քաղաքներ
Կատեգորիա:Վիքիպեդիա:Կաղապարներ
Կատեգորիա:Քաղաքներ